Waldeck (Hessen)

Waldeck er en småby i Landkreis Waldeck-Frankenberg, Hessen. Waldeck sentrum ligger nord i Hessen ved den østlige enden av den oppdemmede Edersjøen, som er en del av elva Eder.

Waldeck dukker opp i kildene i 1232, da et dokument fra Netze-klosteret nevner universitas civitatis de waldeke. Fram til 1254 ble byen også kalt Rode, et navn som kan ha betydd rydning. Waldeck og borgen Schloss Waldeck (påbegynt i 1120) ble sete for fyrstene av Waldeck-Pyrmont, og byen var residensby i fyrstedømmet fra 1349 til 1655. Etter 1655 ble Bad Arolsen residensby, og Waldeck mistet betydning.

Waldeck by består av tettstedene Alraft, Dehringshausen, Freienhagen, Höringshausen, Netze, Nieder-Werbe, Ober-Werbe, Sachsenhausen, Selbach og Waldeck. Freienhagen ble tidligere regnet som en egen by, med røtter helt tilbake til 1253, men ble i 1974 slått sammen Waldeck.

Bilder

Referanser

 Eksterne lenker 


Kategori:Byer i Hessen
Kategori:Landkreis Waldeck-Frankenberg
Kategori:Kursteder